rejauldu/bengali-wikipedia huggingface dataset:
এম মনসুর আলী বাংলাদেশের সাতক্ষীরা জেলার রাজনীতিবিদ ও আইনজীবী। তিনি তৎকালীন খুলনা-১৩ ও সাতক্ষীরা-৪ আসনের সাবেক সংসদ সদস্য।   প্রাথমিক জীবন  এম মনসুর আলী সাতক্ষীরা জেলায় জন্মগ্রহণ করেন।   রাজনৈতিক জীবন  এম মনসুর আলী একজন আইনজীবী। তিনি ন্যাশনাল আওয়ামী পার্টির রাজনীতির সাথে জড়িত ছিলেন। ১৯৭৩ সালের প্রথম জাতীয় সংসদ নির্বাচনে তিনি ন্যাপের প্রার্থী হিসেবে তিনি নির্বাচনে অংশ নিয়ে পরাজিত হন।  ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলে যোগ দিয়ে তৎকালীন খুলনা-১৩ আসন থেকে সংসদ সদস্য নির্বাচিত হয়েছিলেন। ১৯৮৬ সালের তৃতীয় নির্বাচনে তিনি স্বতন্ত্র প্রার্থী হিসেবে সাতক্ষীরা-৪ আসন থেকে নির্বাচনে অংশ নিয়ে পরাজিত হন।  এর পর জাতীয় পার্টিতে যোগ দিয়ে ১৯৮৮ সালের চতুর্থ জাতীয় সংসদ নির্বাচনে সাতক্ষীরা-৪ আসন থেকে সংসদ সদস্য নির্বাচিত হন। তিনি ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে সাতক্ষীরা-৪ আসন থেকে পরাজিত হন। তিনি সাবেক বস্ত্র মন্ত্রী ছিলেন। তার ছেলে রহমতুল্লাহ পলাশ সাতক্ষীরা জেলা বিএনপির সাবেক সভাপতি।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:সাতক্ষীরা জেলার রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:২০০৩-এ মৃত্যু
লাদাখ ফুটবল অ্যাসোসিয়েশন  (এলএফএ) হল ভারতের লাদাখের ফুটবল নিয়ন্ত্রক সংস্থা।  এটি সর্বভারতীয় ফুটবল ফেডারেশন,  জাতীয় নিয়ন্ত্রক সংস্থার সাথে অনুমোদিত। এটি সন্তোষ ট্রফি এবং সিনিয়র মহিলা জাতীয় ফুটবল চ্যাম্পিয়নশিপের জন্য রাজ্য দল পাঠায়।   আরও দেখুন  লাদাখ ফুটবল দল  তথ্যসূত্র  বিষয়শ্রেণী:ভারতের ফুটবল পরিচালনা পরিষদ বিষয়শ্রেণী:২০১৯-এ লাদাখে প্রতিষ্ঠিত বিষয়শ্রেণী:২০১৯-এ প্রতিষ্ঠিত ক্রীড়া সংস্থা বিষয়শ্রেণী:লাদাখে ফুটবল
Usage  Example {{Infobox standard | title           =  | english_title   =  | comment         =  | image           =  | image_size      =  | caption         =  | writer          =  | composer        =  | lyricist        =  | published       =  | written         =  | language        =  | form            =  | original_artist =  | recorded_by     =  | performed_by    =  }}  See also Template:Infobox single Template:Infobox song  Standard Category:WikiProject Songs templates
ব্রক, জাপানে তাকেশি (タケシ) নামে পরিচিত, নিন্টেন্ডোর মালিকানাধীন পোকেমন ফ্র্যাঞ্চাইজির একটি কাল্পনিক চরিত্র। পোকেমন ভিডিও গেমে পিউটার সিটির জিম লিডার এবং প্রধানত রক-টাইপ পোকেমন প্রশিক্ষক। অ্যানিমেতে পিউটার সিটির জিম লিডারের পাশাপাশি একজন পোকেমন ব্রিডার এবং পোকেমন ডাক্তার হিসেবে তাকে উপস্থাপন করা হয়েছে।  তথ্যসূত্র  বিষয়শ্রেণী:পোকেমন চরিত্র বিষয়শ্রেণী:১৯৯৭-এ প্রবর্তিত টেলিভিশন চরিত্র বিষয়শ্রেণী:১৯৯৭-এ প্রবর্তিত অ্যানিমেটেড চরিত্র বিষয়শ্রেণী:ভিডিও গেমে পুরুষ চরিত্র বিষয়শ্রেণী:অ্যানিমেটেড মানব চরিত্র
থাম্ব|মার্টিনিভকা গ্রামে পাওয়া গুপ্তধনের মধ্যে যে মূর্তিগুলি পাওয়া যায় তার মধ্যে এমব্রয়ডারি করা জামা পরিহিত অবস্থায় এক ব্যক্তির মূর্তি পাওয়া গিয়েছে। মার্টিনিভকা গুপ্তধন () হলো ১১৬টি রুপোর সামগ্রী সমন্বিত একটি প্রত্নতাত্ত্বিক গুপ্তধনের ভাণ্ডার। এগুলির সমগ্র ওজন প্রায় ৩.৩ কিলোগ্রাম। এই গুপ্তধনটি ১৯০৯ সালে ইউক্রেনের চেরকাসি ওব্লাস্টের মার্টিনিভকা গ্রামে প্রত্নতাত্ত্বিক খনন কার্যের সময় পাওয়া যায়। গুপ্তধনটি বর্তমানে ইউক্রেনের কিয়েভের ন্যাশনাল হিস্টোরিক্যাল মিউজিয়াম অর্থাৎ ইউক্রেনের জাতীয় ঐতিহাসিক জাদুঘর এবং লন্ডনের ব্রিটিশ মিউজিয়ামে সংরক্ষিত আছে।British Museum Collection এই প্রত্নতাত্ত্বিক সামগ্রীগুলি আনুমানিক খ্রিস্টীয় ৬ষ্ঠ-৭ম শতাব্দীর বলে অনুমান করা হয়।   উৎপত্তি  ইতিহাসবিদরা সংস্কৃতির দৃষ্টিভঙ্গি থেকে এই গুপ্তধনেটি নিয়ে বিভিন্ন ধরনের তত্ত্ব তুলে ধরেছেন। তবে সবচেয়ে জনপ্রিয় অনুমানটি হলো, অনেকে মনে করেন মার্টিনিভকা গুপ্তধনটি পেনকোভকা সংস্কৃতির সাথে সংযুক্ত। পেনকোভকা সংস্কৃতি হলো ইউক্রেন, মলদোভা এবং রোমানিয়ার অঞ্চল জুড়ে একটি প্রত্নতাত্ত্বিক সংস্কৃতি।   বর্ণনা  এই গুপ্তধনের ভাণ্ডারটিতে নৃত্যরত পুরুষদের চারটি নৃতাত্ত্বিক রুপোর মূর্তিও রয়েছে। ইউক্রেনীয় সংবাদপত্রগুলিতে কখনও কখনও এই মূর্তিগুলির অস্বাভাবিক চেহারার জন্য মূর্তিগুলিকে 'এলিয়েন' হিসাবে উল্লেখ করা হয়েছে। এলিয়েন বলতে বোঝায় ভিনগ্রহী প্রাণী যাদের উদ্ভব এই পৃথিবীতে হয়নি বরং পৃথিবীর বাইরে মহাবিশ্বের অন্য কোথাও হয়েছে। কিছু মানুষ বিশ্বাস করেন যে বিশ্বের বাইরে প্রাণের অস্তিত্ব আছে। সেই বিশ্বাস থেকেই 'এলিয়েন' শব্দটি এসেছে। মার্টিনিভকা গুপ্তধন থেকে পাওয়া মূর্তিগুলির মধ্যে পাঁচটি প্রাণীর মূর্তি, তিনটি ফিবুলাস, একটি হেড ব্রোচ, ছয়টি আর্মলেট,  কানের দুল, গলার রিং, বকলেস, বেল্ট-ফিটিংস, ঘোড়ার নাল প্রভৃতি রয়েছে। মূর্তিগুলির শৈলীকে কখনও কখনও হুন, বুলগার বা আভার দ্বারা প্রভাবিত হয়েছে বলে মনে করা হয়।   তথ্যসূত্র    গ্রন্থপঞ্জি   লিও ক্লেইন Пляшущие человечки Конан-Дойля на Руси // Троицкий вариант — Наука. নং 99. সি. ১৪।  Корзухина Г. Ф. Клады и случайные находки вещей круга «Древностей антов» в Среднем Поднепровье. Каталог памятников // МАИЭТ. Вып. V. Симферополь, ১৯৯৬, সি, ৩৫২—৪২৫, ৫২৫—৭০৫।  বরিস রাইবাকভ Древние русы // Советская археология. টি. XVII, ১৯৫৩, সি. ৭৬-৮৯।  বিষয়শ্রেণী:ইউক্রেনের গুপ্তধন বিষয়শ্রেণী:ব্রিটিশ জাদুঘরে মধ্যযুগীয় ইউরোপীয় বস্তু বিষয়শ্রেণী:মধ্যযুগীয় ইউরোপীয় ধাতবকাজ করা বস্তু
thumb|270px|পতৌদি প্রাসাদ thumb|শেষ শাসক নবাব ও খ্যাতনামা ক্রিকেটার ইফতিখার আলি খান পতৌদি। পতৌদি রাজ্য ব্রিটিশ ভারতের একটি দেশীয় রাজ্য ছিল। ১৮০৪ সালে এই রাজ্য প্রতিষ্ঠিত হয়। এর আয়তন ছিল ৫২ বর্গ মাইল এবং রাজধানী ছিল বর্তমান হরিয়ানার অন্তর্গত পতৌদি। রাজ্যটি দিল্লির কমিশনারের রাজনৈতিক নিয়ন্ত্রণাধীন ছিল।  ইতিহাস দ্বিতীয় ইঙ্গ-মারাঠা যুদ্ধের সময় ইস্ট ইন্ডিয়া কোম্পানিকে সহায়তার পুরস্কার হিসেবে ১৮০৪ সালে পতৌদির প্রথম নবাব ফাইজ তালাব খানকে কোম্পানির তরফ থেকে ৪০টি গ্রাম ও পতৌদি শহর প্রদান করা হয়।  ৮ম নবাব ইফতিখার আলি খান পতৌদি ইংল্যান্ড ও ভারত উভয় দেশের হয়ে ক্রিকেট খেলেছেন। তিনি ভারতীয় জাতীয় ক্রিকেট দলের অধিনায়কও ছিলেন। তার পুত্র মনসুর আলি খান পতৌদিও জাতীয় ক্রিকেট দলের অধিনায়ক হন।  ব্রিটিশ শাসনের অবসানের পর পতৌদি রাজ্য ভারত অধিরাজ্যে যোগ দেয়। ১৯৭১ সালে ভারতের সংবিধানের ২৬তম সংশোধনীর মাধ্যমে উপাধি, সুবিধা ও ভাতাসহ দেশীয় রাজ্যসমূহের সকল দাপ্তরিক প্রতীক বিলুপ্ত করা হয়।  সাবেক পতৌদি প্রাসাদ বর্তমানে একটি হেরিটেজ হোটেল।  শাসক শাসকদেরকে নবাব উপাধি দ্বারা সম্বোধন করা হত।Princely States of India (ভারতের রাজ্য) (ইংরেজি ভাষায়) নবাব ১৮০৪ - ১৮২৯              ফাইজ তালাব খান                   (মৃত্যু. ১৮২৯)  ১৮২৯ - ৩ মার্চ ১৮৬২        আকবর আলি খান                  (মৃত্যু. ১৮৬২)  ১৮৬২ - ১৮৬৭              মুহাম্মদ আলি তাকি খান              (মৃত্যু. ১৮৬৭?)  ১৮৬৭ - মার্চ ১৮৭৮          মুহাম্মদ মুখতার হুসাইন আলি খান      (জন্ম. ১৮৫৬ - মৃত্যু. ১৮৭৮)  ৩০ মার্চ ১৮৭৮ - ১৮৯৮       মুহাম্মদ মমতাজ হুসাইন আলি খান     (জন্ম. ১৮৭৪ - মৃত্যু. ....)  ১৮৯৮ - ১৯১৩               মুহাম্মদ মুজাফফর আলি খান  ১৯১৩ - ৩০ মে ১৯১৭        মুহাম্মদ ইবরাহিম আলি খান            (মৃত্যু. ১৯১৭)  ৩০ নভেম্বর ১৯১৭ - ১৫ আগস্ট ১৯৪৭  ইফতিখার আলি খান        (জন্ম. ১৯১০ - মৃত্যু. ১৯৫২)  আরও দেখুন দেশীয় রাজ্য  তথ্যসূত্র  বহিঃসংযোগ   The Pataudi Palace, website   বিষয়শ্রেণী:পাঞ্জাবের দেশীয় রাজ্য বিষয়শ্রেণী:ভারতের মুসলিম দেশীয় রাজ্য বিষয়শ্রেণী:হরিয়ানার ইতিহাস বিষয়শ্রেণী:পশতুন রাজবংশ বিষয়শ্রেণী:গুরগাও জেলা বিষয়শ্রেণী:গুরুগ্রাম জেলা বিষয়শ্রেণী:পতৌদি
আখলাক আহমেদ একজন ভারতীয় রাজনীতিবিদ। তিনি বিক্রমগঞ্জ আসন থেকে ২০০০ বিহার বিধানসভা নির্বাচনে সমতা পার্টির সদস্য হিসাবে এবং ফেব্রুয়ারি ২০০৫ বিহার বিধানসভা নির্বাচনে রাষ্ট্রীয় জনতা দলের সদস্য হিসেবে নির্বাচিত হন। ২০১৫ সালে তিনি পাপ্পু যাদবের জন অধিকার পার্টিতে যোগ দিয়েছেন।    তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:বিহার বিধানসভার সদস্য বিষয়শ্রেণী:বিহারের ভারতীয় জনতা পার্টির রাজনীতিবিদ বিষয়শ্রেণী:সমতা পার্টির রাজনীতিবিদ বিষয়শ্রেণী:রাষ্ট্রীয় জনতা দলের রাজনীতিবিদ বিষয়শ্রেণী:বিহার বিধানসভার সদস্য ২০০০-২০০৫ বিষয়শ্রেণী:রোহতাস জেলার ব্যক্তি
তানিয়া রবিচন্দ্রন (জন্ম: অভিরামী শ্রীরাম) একজন ভারতীয় অভিনেত্রী, যিনি মূলত তামিল ও তেলুগু চলচ্চিত্রে অভিনয় করেন। তিনি নেন্‌চুক্কু নিতি (২০২২), পালে ভেল্লায়েত্তেভা (২০১৬), বৃন্দাবনম (২০১৭) এবং কারুপ্পান্‌ (২০১৭)–সহ বিভিন্ন চলচ্চিত্রে অভিনয় করেছেন।   প্রারম্ভিক জীবন  তানিয়া চেন্নাইয়ের এম.ও.পি. বৈষ্ণব কলেজ ফর উইমেন থেকে বাণিজ্যে স্নাতক ডিগ্রি অর্জন করেছেন এবং মাদ্রাজ স্কুল অব সোশ্যাল ওয়ার্ক থেকে স্নাতকোত্তর ডিগ্রি সম্পন্ন করেছেন।   কর্মজীবন  তামিল মালয়েশীয় অভিনেতা রবিচন্দ্রনের দৌহিত্রী তানিয়া তার মাতামহ’র অভিনয় দেখে শৈশব থেকেই চলচ্চিত্রে কর্মজীবন গড়ার প্রতি আগ্রহী ছিলেন। তার মা লাবণ্য শ্রীরাম একজন শাস্ত্রীয় নৃত্যশিল্পী, যিনি তানিয়া ও তার বোন অপরাজিতাকে ভারতনাট্যমের প্রশিক্ষণ দিয়েছেন। তারা দু’জনই কৈশোরে চেন্নাইয়ে নিয়মিত নৃত্যানুষ্ঠানে অংশ নিতেন। ২০১৬ সালের শুরুর দিকে তিনি পরিচালক মিষ্কিনের একটি চলচ্চিত্রে অভিনয়ের জন্য অডিশনে উত্তীর্ণ হন। মিষ্কিন তাকে অভিনয়ের জন্য তার নাম আভিরামী পরিবর্তন করে মঞ্চনাম তানিয়া রাখতে বলেন, এবং তিনি সম্মত হন। তবে থুপ্পারিভালান (২০১৭) নির্মাণ সম্পন্ন করার উদ্দেশ্যে মিষ্কিনের উক্ত চলচ্চিত্রটি স্থগিত করা হয়। মিষ্কিনের চলচ্চিত্রে নির্বাচিত হওয়ার কথা জানতে পেরে পরিচালক রাধামোহন তানিয়াকে স্ক্রিন টেস্ট করান এবং ২০১৬ সালের আগস্টে বৃন্দাবনম (২০১৭) চলচ্চিত্র জন্য চুক্তিবদ্ধ হন। তবে তানিয়া’র প্রথম মুক্তিপ্রাপ্ত চলচ্চিত্র ছিল পালে ভেল্লায়েত্তেভা, যেখানে তিনি শশীকুমারের সঙ্গে অভিনয় করেছিলেন; চলচ্চিত্রটি ২০১৬ সালের ডিসেম্বরে মুক্তি পেয়েছিল।  তার পরবর্তী, হাস্যরসাত্মক নাট্য চলচ্চিত্র বৃন্দাবনম, ২০১৭ সালের মে মাসে মুক্তি পায় এবং ইতিবাচক পর্যালোচনা অর্জন করে। এরপর তানিয়া কারুপ্পান্‌ (২০১৭) শিরোনামে একটি গ্রামীণ নাট্য চলচ্চিত্রে বিজয় সেতুপতি ও ববি সিংহের সঙ্গে অভিনয় করেছেন।   চলচ্চিত্রের তালিকা    পূর্ণদৈর্ঘ্য চলচ্চিত্র   বছর শিরোনাম ভূমিকা ভাষা টীকা  ২০১৬ পালে ভেল্লায়েত্তেভা তাণিকোটি তামিল চলচ্চিত্রে অভিষেক ২০১৭ বৃন্দাবনম সন্ধ্যা  কারুপ্পান্‌ আনপুচেলভি   ২০২১ রাজা বিক্রমার্কা কাঁথি তেলুগু তেলুগু চলচ্চিত্রে অভিষেক ২০২২ নেন্‌চুক্কু নিতি আদিতি বিজয়রাঘবন তামিল  মায়োন্‌ অঞ্জনা  ট্রিগার জননী  গডফাদার জাহ্নবী তেলুগু   ২০২৩ আকিলান্‌ পুনিতা তামিল  ২০২৪ রস্বতী সূর্যা     নির্মাণাধীন    ওয়েব ধারাবাহিক   বছর শিরোনাম চরিত্র প্ল্যাটফর্ম ভাষা  ২০২২ পেপার রকেট ইলাকিয়া জি৫ তামিল    তথ্যসূত্র    বহিঃসংযোগ           বিষয়শ্রেণী:জীবিত ব্যক্তি বিষয়শ্রেণী:চেন্নাইয়ের অভিনেত্রী বিষয়শ্রেণী:তামিলনাড়ুর অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
.এও হল অ্যাঙ্গোলার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। অ্যাগোস্টিনহু নিতু বিশ্ববিদ্যালয়ের প্রকৌশল কলেজ এটি নিয়ন্ত্রণ করে থাকে। নিবন্ধনের জন্য আবেদন শুধু তৃতীয় স্তরে গ্রহণ করা হয় যদিও গুগল সার্চ ইঞ্জিনে কিছু দ্বিতীয় স্তরের ডোমেইন নাম প্রদর্শন করে। Google first to use .it.ao  : Article of Zorgloob.com about Google Angola.   তথ্যসূত্র    বহিঃসংযোগ   IANA .ao whois information   Registrar  Information about African domain names  বিষয়শ্রেণী:কান্ট্রি কোড টপ-লেভেল ডোমেইন  sv:Toppdomän#A
লাফা বা ইরাকি পিটা নামেও পরিচিত, আধুনিক হিব্রু শব্দ যার অর্থ ইরাকি বংশোদ্ভূত একটি বৃহৎ, পাতলা চ্যাপ্টা রুটি।  লাফা হল একটি সাধারণ রুটি যা ঐতিহ্যগতভাবে নিরামিষ  এবং তান্নুর বা তাবুনে রান্না করা হয়, উভয়ই মাটির চুলা। এটি প্রায়শই ফালাফেল, কাবাব এবং শাওয়ারমা মুড়িয়ে স্যান্ডউইচ তৈরি করতে, হুম্মাস, মাতবুচা এবং অন্যান্য ডিপগুলিতে ডুবিয়ে রাখতে, অথবা শাকশোকা এবং অন্যান্য খাবারের সাথে ব্যবহার করা হয়। এটি একটি ঐতিহ্যবাহী রুটি যা সাবিচ নামে একটি ইসরায়েলি বেগুনের স্যান্ডউইচে ব্যবহৃত হয়।   লাফা নান এবং পিটা সহ এশিয়ায় পাওয়া অনেক তন্দুর রুটির মতো। যদিও লাফা দেখতে একই রকম, লাফা অনন্য কারণ এটি পকেট তৈরি করে না এবং পিটা বা নানের তুলনায় অনেক ঘন এবং বেশি চিবানোর দরকার হয়।    আরো দেখুন    ফালাফেল  সাজ রুটি (ইউফকা নামেও পরিচিত)  মার্কুক শ্রেক   তথ্যসূত্র   বিষয়শ্রেণী:স্যান্ডউইচ বিষয়শ্রেণী:বড়রুটি বিষয়শ্রেণী:ইসরায়েলে ইরাকি-ইহুদি সংস্কৃতি বিষয়শ্রেণী:ইহুদি রুটি বিষয়শ্রেণী:মিজরাহি ইহুদি খাবার বিষয়শ্রেণী:ইসরায়েলি রুটি
ফ্রান্সিস ট্যানার জেমস টেসম্যান (; জন্ম: ২৪ সেপ্টেম্বর ২০০১; ট্যানার টেসম্যান নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে ইতালীয় ক্লাব ভেনেৎসিয়া এবং মার্কিন যুক্তরাষ্ট্র জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০১৯ সালে, টেসম্যান মার্কিন যুক্তরাষ্ট্র অনূর্ধ্ব-২০ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় এক বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০২১ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন ফ্রান্সিস ট্যানার জেমস টেসম্যান ২০০১ সালের ২৪শে সেপ্টেম্বর তারিখে মার্কিন যুক্তরাষ্ট্রের অ্যালাব্যামায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল টেসম্যান মার্কিন যুক্তরাষ্ট্র অনূর্ধ্ব-২০ এবং মার্কিন যুক্তরাষ্ট্র অনূর্ধ্ব-২৩ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। ২০১৯ সালের ৯ই সেপ্টেম্বর তারিখে তিনি মার্কিন যুক্তরাষ্ট্র অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। টেসম্যান ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মার্কিন যুক্তরাষ্ট্র অলিম্পিক দলে স্থান পেয়েছেন।  ২০২১ সালের ১লা ফেব্রুয়ারি তারিখে, ১৯ বছর, ৪ মাস ও ৮ দিন বয়সে, ডান পায়ে ফুটবল খেলায় পারদর্শী টেসম্যান ত্রিনিদাদ ও টোবাগোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মার্কিন যুক্তরাষ্ট্রের হয়ে অভিষেক করেছেন।https://int.soccerway.com/matches/2021/02/01/world/friendlies/united-states-of-america/trinidad-and-tobago/3446355/ উক্ত ম্যাচের ৭৮তম মিনিটে রক্ষণভাগের খেলোয়াড় অ্যারন এরেরার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৫ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/3507990 ম্যাচটি মার্কিন যুক্তরাষ্ট্র ৭–০ গোলের ব্যবধানে জয়লাভ করেছিল।https://www.national-football-teams.com/matches/report/29623/Usa_Trinidad_Tobago.html মার্কিন যুক্তরাষ্ট্রের হয়ে অভিষেকের বছরে টেসম্যান সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল মার্কিন যুক্তরাষ্ট্র  ২০২১  ১  ০ ২০২৩  ১  ০ সর্বমোট  ২  ০  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ভেনেৎসিয়া ফুটবল ক্লাবের খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২০ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ইতালিতে প্রবাসী ফুটবলার
শেখ খলিলুর রহমান হামিদি (জন্ম:১৩ ডিসেম্বর ১৯৪৬- মৃত্যু: ০৮ অক্টোবর ২০২০) ছিলেন একজন বাংলাদেশি ইসলামি পন্ডিত,আলিম ও বিশিষ্ট হাদিস বিশারদ।তিনি বেফাকুল মাদারিসিল আরাবিয়া বাংলাদেশ সাবেক সহ-সভাপতি,আঞ্জুমানে হেফাজতে ইসলাম বাংলাদেশের সভাপতি ও জামিয়া লুৎফিয়া আনওয়ারুল উলুম হামিদনগর বরুণার উপাচার্য ছিলেন। বই-চলমান জালালাবাদ : ইসলামী রেনেসাঁর অনন্য যারা:লেখক- তাজুল ইসলাম পৃষ্ঠা নং -১৮০-১৮২।  জন্ম  শেখ খলিলুর রহমান হামিদী ১৩ ডিসেম্বর ১৯৪৬ সালে মৌলভীবাজার জেলার শ্রীমঙ্গল থানাধীন ঐতিহ্যবাহী হামিদ নগর বরুণা গ্রামে এক সম্ভ্রান্ত আলিম পরিবারে জন্মগ্রহণ করেন। তাঁর পিতা বিখ্যাত বুযুর্গ যুগশ্রেষ্ঠ ওলী লুৎফুর রহমান বর্ণভী।তিনি ছিলেন হুসাইন আহমদ মাদানি'র খলীফা।বরুণার শায়খ সাহেব নামে তিনি সর্বমহলে পরিচিত ছিলেন।  শিক্ষাজীবন তিনি প্রাথমিক শিক্ষা স্বীয় পিতার নিকট লাভ করেন।অতপর মাধ্যমিক শিক্ষা মাওলানা আবদুর রহমান,মাওলানা আবদুল কুদ্দুস,মাওলানা মুশাররফ খানসহ প্রমুখের নিকট থেকে অর্জন করেন। এরপর ১৯৬১ সালে আল জামিয়াতুল ইমদাদিয়া, কিশোরগঞ্জে হেদায়া জামাতে ভর্তি হন।সেখানে তিনি মাওলানা আতহার আলি, আবদুল আহাদ কাসিমী,আবদুল হক জালালাবাদী,আবদুর রহমানের শিষ্যত্ত্ব লাভ করেন। উচ্চতর শিক্ষা তিনি ১৯৬৩ সালে উচ্চশিক্ষা অর্জনের জন্য জামিয়া উলুমুল ইসলামিয়ায় ভর্তি হন।সেখানে তিনি ইউসুফ বানুরী, ওয়ালি হাসান টঙ্কি র নিকট হাদিস শাস্ত্র অধ্যায়ন করেন।আর তাফসীর শাস্ত্রে ব্যুৎপত্তি অর্জন করার জন্য তিনি আবদুল্লাহ দরখাস্তি'র নিকট ইলমে তাফসীরে উচ্চতর শিক্ষা গ্রহণ করেন। এছাড়াও তিনি দারুল উলুম দেওবন্দে ফখরুদ্দিন মুরাদাবাদীর নিকট কিছুদিন হাদিস শাস্ত্র অধ্যায়ন করেন।  কর্মজীবন কর্মজীবনে তিনি জামিয়া লুৎফিয়া আনওয়ারুল উলুম হামিদনগর বরুণার হাদিস শাস্ত্রের অধ্যাপক ও উপাচার্য হিসেবে দায়িত্ব পালন করেন।এছাড়াও বেফাকুল মাদারিসিল আরাবিয়া বাংলাদেশ সাবেক সহ-সভাপতি,আঞ্জুমানে হেফাজতে ইসলাম বাংলাদেশের সভাপতি ছিলেন।  প্রকাশিত গ্রন্থ তাঁর প্রকাশিত বেশকিছু গ্রন্থ রয়েছে তন্মধ্যে বিশেষভাবে উল্লেখ্যযোগ্য হলো - আনওয়ারুত তিরমিজি প্রথম ও দ্বিতীয় খন্ড।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:দেওবন্দি ব্যক্তি বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:ইসলামি ব্যক্তিত্ব বিষয়শ্রেণী:ইসলামের মুসলিম পণ্ডিত বিষয়শ্রেণী:বাংলাদেশী ইসলামপন্থী বিষয়শ্রেণী:বাংলাদেশী ইসলাম ধর্মীয় নেতা বিষয়শ্রেণী:বাংলাদেশী সুন্নি মুসলিম পণ্ডিত বিষয়শ্রেণী:হানাফী ব্যক্তি বিষয়শ্রেণী:বাঙালি আলেম বিষয়শ্রেণী:২০২০-এ মৃত্যু
মালদ্বীপ জাতীয় ফুটবল স্টেডিয়াম (; এছাড়াও রাসমি ধান্দু স্টেডিয়াম নামে পরিচিত) হলো মালদ্বীপের মালেতে অবস্থিত একটি বহুমুখী স্টেডিয়াম। এটি অধিকাংশ সময় দিভেহি প্রিমিয়ার লিগ, এফএএম কাপ এবং আন্তর্জাতিক ম্যাচের ফুটবল ম্যাচের জন্য ব্যবহৃত হয়। এই স্টেডিয়ামে ১১,৮৫০ জন দর্শক একত্রে খেলা উপভোগ করতে পারে। ২০১৪ এএফসি চ্যালেঞ্জ কাপের জন্য একটি গণমাধ্যম বাক্সসহ বেশ কিছু সুবিধা হালনাগাদ করার জন্য এই স্টেডিয়ামটি সংস্কার করা হয়েছে এবং জাতীয় ফুটবল স্টেডিয়াম হিসাবে পুনরায় নামাঙ্কিত করা হয়েছে।  তথ্যসূত্র  বিষয়শ্রেণী:মালদ্বীপের ফুটবল মাঠ বিষয়শ্রেণী:বহুমুখী স্টেডিয়াম
মদনমোহন ভৌমিক (১৮৮৪―২৭ নভেম্বর ১৯৫৫) বাঙালী সশস্ত্র বিপ্লবী ও স্বাধীনতা সংগ্রামী।  জন্ম মদনমোহন ভৌমিকের জন্ম হয়েছিল ১৮৮৪ খ্রিষ্টাব্দে (আনুমানিক) ঢাকা জেলার ডুমনিতে।   প্রারম্ভিক জীবন  ১৯০৫ সালে অনুশীলন সমিতিতে যোগদান করেন। ১৯১৩ সালে বিপ্লবী কার্যকলাপের জন্যে পুলিশ তাকে যখন প্রথম গ্রেপ্তার করে তিনি ঢাকা মেডিক্যাল বিদ্যালয়ের ফাইনাল ইয়ারের ছাত্র। প্রমাণাভাবে পুলিশ মামলা তুলে নিলে তিনি আত্মগোপন করেন। নাটোরের কাছে হাঁপানিয়া গ্রামে অনুশীলন সমিতির গোপন আড্ডা ছিল। তিনি সেখানকার একটি স্কুলে সাময়িক শিক্ষকতা করতেন। বিখ্যাত রাজনীতিবিদ ও পশ্চিমবঙ্গের প্রাক্তন মুখ্যমন্ত্রী জ্যোতি বসু তার আত্মজীবনীতে লিখেছেন তাদের বারদির বাড়িতে মদনমোহন ভৌমিক আত্মগোপন করাকালীন আসতেন। তার কাছে সব সময় অস্ত্র থাকত। প্রয়োজনে বাড়িতে মাঝে মধ্যে লুকিয়ে রাখতেন। সেই বাড়িতে একবার পুলিশ খানাতল্লাশি চালালে জ্যোতি বসুর মা হেমলতা বসু অস্ত্রটিকে নিজের শাড়ির মধ্যে লুকিয়ে রেখেছিলেন।   দ্বীপান্তর  ১৯১৪ সালে পুলিশ তাকে অসুস্থ অবস্থায় গ্রেপ্তার করে ও দ্বিতীয় বরিশাল ষড়যন্ত্র মামলায় (Supplementary conspiracy case) ১০ বছর দ্বীপান্তর দন্ড হয়। একই সাথে দ্বীপান্তর দণ্ড হয় ত্রৈলোক্যনাথ চক্রবর্তী মহারাজের। আন্দামানে সেলুলার জেলে থাকাকালীন মদনমোহনের ওপর অকথ্য অত্যাচার চালানো হয়। মুক্তির পরেও বিপ্লবীদের সান্নিধ্যে কাটিয়েছেন। দেশবিভাগ হলে রাজনীতি থেকে অবসর গ্রহণ করে স্বগ্রামে ফিরে যান। তাঁর লেখা জীবনীগ্রন্থ আন্দামানে দশ বৎসর।    মৃত্যু  ২৭ নভেম্বর, ১৯৫৫ খ্রিষ্টাব্দে এই বিপ্লবী মারা যান।   তথ্যসূত্র   বিষয়শ্রেণী:১৮৮৪-এ জন্ম বিষয়শ্রেণী:১৯৫৫-এ মৃত্যু বিষয়শ্রেণী:ভারতীয় বিপ্লবী বিষয়শ্রেণী:বাংলাদেশী বিপ্লবী বিষয়শ্রেণী:ঢাকা জেলার ব্যক্তি বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
ডান|থাম্ব| একটি দোকানে শাড়ি প্রদর্শন বিয়ের শাড়ি দক্ষিণ এশিয়ার মহিলাদের ঐতিহ্যবাহী বিবাহের পোশাক। শাড়িটি ঐতিহ্যগতভাবে লাল এবং সবুজের সংমিশ্রণ, সোনালি ব্রোকেডের সাথে। ডান|থাম্ব| শাড়িতে ঐতিহ্যবাহী ভারতীয় বধূ হিন্দু বিবাহের শাড়ি প্রধানত লাল, বিবাহিত মহিলাদের সাথে যুক্ত একটি রঙ, এবং কখনও সাদা নয়, বিধবা মহিলাদের সাথে যুক্ত একটি রঙ। শাড়ির কাপড়ও ঐতিহ্যগতভাবে সিল্কের। সময়ের সাথে সাথে, ভারতীয় নববধূদের জন্য রঙের বিকল্প এবং কাপড়ের পছন্দ প্রসারিত হয়েছে। বর্তমানে ক্রেপ, জর্জেট, টিস্যু এবং সাটিনের মতো কাপড় ব্যবহার করা হয় এবং সোনালী, গোলাপী, কমলা, মেরুন, বাদামী এবং হলুদও অন্তর্ভুক্ত করার জন্য রঙগুলি প্রসারিত করা হয়েছে। পশ্চিমা দেশগুলিতে ভারতীয় নববধূরা প্রায়শই বিয়ের অনুষ্ঠানে শাড়ি পরে এবং অন্যান্য ঐতিহ্যবাহী ভারতীয় পোশাক যেমন লেহেঙ্গা, বা চোলি ইত্যাদিতে পরিবর্তিত হয়।  বিয়ের শাড়ির ধরনের মধ্যে রয়েছে কাঞ্চিপুরম বিয়ের শাড়ি, বেনারসি বিয়ের শাড়ি, সম্বলপুরি বিয়ের শাড়ি, আসাম সিল্ক, গোটা শাড়ি, রেশম শাড়ি, জারদোসি শাড়ি, পৈথানি শাড়ি, বাঁধানি শাড়ি, নেরিয়াথুম শাড়ি।   আরো দেখুন    ভারতীয় পোশাক   তথ্যসূত্র    আরও পড়া    বোরোইয়ান, মাইকেল; পইক্স, অ্যালিক্স ডি। (2008)। ডিজাইন দ্বারা ভারত: বিলাসিতা এবং ফ্যাশনের সাধনা । । বিষয়শ্রেণী:বিবাহের পোশাক বিষয়শ্রেণী:শাড়ি বিষয়শ্রেণী:ভারতীয় বিয়ের পোশাক বিষয়শ্রেণী:লোক পরিচ্ছদ
দৌলত শাহ জেলা আফগানিস্তানের লাঘমান প্রদেশের প্রাদেশিক কেন্দ্র মেহতিরলাম থেকে প্রায় ৭৪ কিমি দুরে অবস্থিত ৫টি জেলার মধ্যে অন্যতম একটি  জেলা। এটি মূলত পর্বতশৃঙ্গমালা বেষ্টিত একটি  জেলা। ভৌগোলিক অবস্থান অনুযায়ী জেলাটির সীমানা, উত্তর ও উত্তর-পূর্বাঞ্চলে নুরিস্তান প্রদেশ, পূর্বে আলিঙ্গার জেলা, দক্ষিণে আলিশিং জেলা এবং পশ্চিমে কাপিসা ও পারওয়ান প্রদেশসমূহ ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ২৯,৫০০ জন এর মত, যার মধ্যে থেকে প্রায় ৭০% তাজিক, ২৯% পশাই এবং ১% পশতু সম্প্রদায়ের লোকজন বসবসা করে থাকে। এখানে প্রায় ৬০ টির মত গ্রাম রয়েছে। জেলার কেন্দ্রীয় এলাকা বলতে দৌলত শাহ গ্রামকে বোঝায়, যার অবস্থান হচ্ছে  আলিশিং নদীর উপত্যকার হিন্দুকুষ পর্বতমালায় থেকে ১৯৮৫ মিটার উচ্চতায়।   তথ্যসূত্র    এআইএমএস জেলা মানচিত্র  ২০০৩ এআইএমএস জেলা তথ্য  বিষয়শ্রেণী:লাঘমান প্রদেশের জেলা
মাতেউস লুইজ নুনেস (; জন্ম: ২৭ আগস্ট ১৯৯৮; মাতেউস নুনেস নামে সুপরিচিত) হলেন একজন ব্রাজিলীয়–পর্তুগিজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং পর্তুগাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  নুনেস ২০২১ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ১১ ম্যাচে ১টি গোল করেছেন।  প্রারম্ভিক জীবন মাতেউস লুইজ নুনেস ১৯৯৮ সালের ২৭শে আগস্ট তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল পর্তুগাল  ২০২১  ৩  ০ ২০২২  ৮  ১ সর্বমোট  ১১  ১  তথ্যসূত্র  বহিঃসংযোগ                     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:পর্তুগালের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:রিউ দি জানেইরুর (শহর) ফুটবলার বিষয়শ্রেণী:প্রিমেইরা লিগার খেলোয়াড় বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড় বিষয়শ্রেণী:পর্তুগিজ বংশোদ্ভূত ব্রাজিলীয় ব্যক্তি বিষয়শ্রেণী:ব্রাজিলীয় বংশোদ্ভূত পর্তুগিজ ব্যক্তি বিষয়শ্রেণী:পর্তুগালে ব্রাজিলীয় অভিবাসী বিষয়শ্রেণী:পর্তুগালের নাগরিকীকৃত নাগরিক বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:গ্রুপো দেস্পোর্তিভো এস্পোরিল প্রাইয়ার খেলোয়াড় বিষয়শ্রেণী:স্পোর্টিং সিপি-এর ফুটবলার বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:পর্তুগিজ প্রবাসী পুরুষ ফুটবলার
কামাখ্যা প্রসাদ তাসা (জন্ম ১ জুন ১৯৭৫) একজন ভারতীয় রাজনীতিবিদ। তিনি বর্তমানে ১৪ জুন ২০১৯ সাল থেকে আসামের প্রতিনিধিত্বকারী রাজ্যসভার সংসদ সদস্য এবং ২০২৩ সাল থেকে ভারতীয় জনতা পার্টির জাতীয় সম্পাদক। তিনি ২০১৪ থেকে ২০১৯ সাল পর্যন্ত ভারতীয় জনতা পার্টির প্রার্থী হিসেবে জোড়হাট থেকে লোকসভার সাংসদ এবং ২০১৩ থেকে ২০১৭ সাল পর্যন্ত আসামে ভারতীয় জনতা পার্টির (বিজেপি) রাজ্য সহ-সভাপতি ছিলেন। কামাখ্যা প্রসাদ তাসাকে একজন শক্তিশালী নেতা হিসাবে দেখা হয় যার একটি শক্তিশালী এবং যথেষ্ট অনুসরণীয় ভিত্তি রয়েছে। বিশেষভাবে উল্লেখ করার জন্য রাজ্যের চা বাগানে চাকরির সন্ধানে আসামে আসামে বসতি স্থাপনকারী বিভিন্ন বর্ণ গোষ্ঠীতে বিজেপির ক্রমবর্ধমান প্রভাবের জন্য তাকে কৃতিত্ব দেওয়া হয়। দলের নেতা হিসাবে তাঁর ভূমিকা ভারতের সমগ্র উত্তর-পূর্ব অংশে ভারতীয় জনতা পার্টির (বিজেপি) সাফল্যের জন্য গুরুত্বপূর্ণ এবং উত্তর-পূর্ব গণতান্ত্রিক জোটের (এনইডিএ) আহ্বায়ক ড. হিমন্ত বিশ্ব শর্মা যিনি বর্তমান প্রধান। আসামের মন্ত্রী।   তথ্যসূত্র   বিষয়শ্রেণী:আসামের রাজ্যসভা সদস্য বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:যোরহাট জেলার ব্যক্তি বিষয়শ্রেণী:১৯৭৫-এ জন্ম বিষয়শ্রেণী:আসামের লোকসভা সদস্য বিষয়শ্রেণী:জীবিত ব্যক্তি বিষয়শ্রেণী:ষোড়শ লোকসভার সদস্য বিষয়শ্রেণী:অষ্টাদশ লোকসভার সদস্য